તેમણે વધુમાં જણાવ્યું કે, મારુતિ સુઝુકી ઇન્ડિયા અને સુઝુકી મોટર્સ કોર્પોરેશનના એન્જીનીયર્સ સ્વિફ્ટ અને અલ્ટો કે10 જેવા મોડલ્સમાં ફ્યુઅલ એફિસિન્સી વધારવાની દિશામાં કામ કરી રહ્યાં છે. એવરેજ વધારવા માટે થર્મલ એફિસિન્સી, લો વિસ્કોસિટી ઓઇલના ઉપયોગ અને લોસ પર રિડક્શન વધારી રહ્યાં છીએ. ફ્યુઅલ એફિસિન્સી એન્જીન પર કામ કરીને વધારવામાં આવી રહી છે, ના કે એરોડાઇનેમિક થકી. જ્યારે તેમને પૂછવામાં આવ્યું કે રિફ્રેશ્ડ મોડલ અને ભવિષ્યના મોડલ્સમાં હાલની શ્રેણીના એન્જીનનો ઉપયોગ કરવામાં આવશે કે તેમાં બદલાવ પણ કરવામાં આવશે, તેના જવાબમાં તેમણે કહ્યું કે, એવરેજના મામલે ગ્રાહકોની જે માગ છે તેને પહોંચવાની દિશામાં અમે પગલા ભરી રહ્યાં છીએ. અહીં નીચે આપવામાં આવેલા ટેબલ થકી મારુતિ સુઝુકી દ્વારા લોન્ચ કરવામાં આવેલા ત્રણ નવા મોડલ અને તેમની એવરેજ અંગે માહિતી આપવામાં આવી છે.